**Pădurea**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pădure crescută pe-o groapă comună.

Ascunderea crimei îți este blestemul

Ce-ți taie, usucă și-ți arde tot lemnul,

Iar vântul prin frunza-ți a urlet răsună.

Pământul prea gras te-a hrănit din născare

Cu sânge, cu carne , cu piele , tendoane.

Rădăcinile-ți aspre, flămânde harpoane,

Smulgând pân-la os ce-a fost dulce și moale.

Pădure crescută pe-o groapă comună

Cu lemnul din tine hrănit-am, azi, focul

Și după aceea m-o prinde norocul

Să simt prin cenușă a bunului mână.

ianuarie 2017